# Ivana Baquero Macías

Ivana Baquero Macías (Barcelona, 11 de juny de 1994) és actriu i escriptora catalana. Fou l'actriu més jove en guanyar un Premi Goya a la millor actriu revelació amb només 12 anys per la seva actuació a El laberinto del fauno el (2006).

## Biografia

Va concórrer a l'Escola Americana de Barcelona on va aprendre a l'idioma anglès, que parla fluidament, a més del català i el castellà. Ivana va actuar en alguns petits papers cinematogràfics abans d'aconseguir la gran popularitat gràcies a l'actuació com Ofelia en El laberinto del fauno, coproducció hispà-americana dirigida pel mexicà Guillermo del Toro. Per a aquest paper, l'actriu va ser seleccionada entre més de 1000 joves actrius, van haver d'adaptar el personatge, ja que en la versió original havia de tenir 8 anys, i en aquell moment l'Ivana en tenia 11 anys. Entre els seus últims treballs, Baquero ha tingut un paper protagonista en la pel·lícula La dona de l'anarquista (2008), ambientat durant els anys de la Guerra Civil espanyola. També ha coprotagonitzat al costat de Kevin Costner L'altra filla (2010), pel·lícula de terror, on la jove actriu interpreta la filla del personatge de Costner. En el 2012 va participar en la pel·lícula Keeper of the Pinstripes, l'elenc l'encapçalen Tim Robbins i Josh Lucas. En la seva curta carrera, Baquero ha rebut ja nombrosos premis pel seu treball, incloent un premi Goya el 2007.

## Filmografia
### Cinema
#### Llargmetratges

* 2004 - Romasanta, dirigida per Paco Plaza
* 2004 - Rottweiler, dirigida per Brian Yuzna
* 2005 - Fràgils, dirigida per Jaume Balagueró
* 2005 - Maria i Assou, telefilm dirigit per Sílvia Quer
* 2006 - El laberinto del fauno, dirigida per Guillermo del Toro
* 2008 - La dona de l'anarquista, dirigida per Peter Sehr i Marie Nöelle
* 2010 - L'altra filla, dirigida per Luis Berdejo
* 2013 - Mi otro yo
* 2017 - Demonios tus ojos
* 2021 - Black Friday

#### Curtmetratges

* 2010 - Absència, curtmetratge dirigit per Javi Muñoz
* 2011 - The Red Virgin, dirigida per Sheila Pye

### Televisió

* 2005 - Maria i Assou dirigit per Sílvia Quer.
* 2006 - Cuento de navidad, dirigida per Paco Plaza.
* 2016 - Las crónicas de Shannara dirigit per Brad Turner.

## Premis i nominacions

| Any | Premi | Categoria | Títol | Resultat |
| 2006 | Chicago Film Critics Association Awards | Artista prometedora | El laberinto del fauno | Nominada |
| 2007 | Academy of Science Fiction, Fantasy & Horror Films, EUA | Millor Actuació d'un Actor Jove | El laberinto del fauno | Guanyadora |
| 2007 | Broadcast Film Critics Association Awards | Millor actriu jove | El laberinto del fauno | Nominada |
| 2007 | Premis Butaca | Millor actriu catalana de cinema | El laberinto del fauno | Nominada |
| 2007 | Premi Cercle d'Escriptors Cinematogràfics,Espanya | Premi revelació | El laberinto del fauno | Nominada |
| 2007 | Premis Goya | Goya a la millor actriu revelació | El laberinto del fauno | Guanyadora |
| 2007 | Imagen Foundation Awards | Millor actriu | El laberinto del fauno | Guanyadora |
| 2007 | Premis ACE | Millor actriu | El laberinto del fauno | Guanyadora |
| 2007 | Premi Unió actors, Espanya | Millor actriu | El laberinto del fauno | Guanyadora |
| 2007 | Turia Awards | Millor actriu | El laberinto del fauno | Guanyadora |
| 2007 | premis Young Artist | Millor Actuació en una Pel·lícula de cinema - Actor Principal Jove o actriu | El laberinto del fauno | Nominada |

## Referències

* ↑ «Biografía de Ivana Baquero Macías» (en castellà). biografias. [Consulta: 23 febrer 2014].
* ↑ «ELS IMPRESCINDIBLES DEL D'A 2017». LA VANGUARDIA, 05-04-2017.
* 1 2 3 4 5 6 7 8 9 10 11 «Ivana Baquero Macías-Awards» (en anglès). imdb. [Consulta: 23 febrer 2014].